**Toimitusjohtajasopimus MALLI**

1. Sopijapuolet
2. [*yhteisön* nimi] (y-tunnus xxxxxx-x), yhteystiedot, jäljempänä myös yhtiö.
3. [*toimitusjohtajan* nimi] (henkilötunnus), yhteystiedot, jäljempänä myös toimitusjohtaja.
4. Toimitusjohtajan tehtävät

Toimitusjohtajan tehtävänä on toimia yhtiön toimitusjohtajana. Toimitusjohtaja ei ole työsuhteessa yhtiöön.

Toimitusjohtaja valvoo yhtiön liiketoimintaa ja hoitaa yhtiön juoksevaa hallintoa osakeyhtiölain ja hallituksen antamien ohjeiden ja määräysten mukaisesti. Hän on vastuullinen toimistaan yhtiön hallitukselle.

Toimitusjohtaja johtaa yhtiön toimintaa hallituksen hyväksymien strategioiden ja toimintasuunnitelmien sekä hallituksen muiden toiminnallisten linjausten perusteella mukaan lukien yhtiötä sitovat Helsingin kaupunkikonsernin ohjeet ja määräykset. Toimitusjohtaja on velvollinen muun muassa raportoimaan säännöllisesti yhtiön liiketoiminnan tilanteesta ja kehitysnäkymistä hallitukselle, hallituksen päättämällä tavalla.

Toimitusjohtajan tehtävänä on yhtiön muun kuin hallituksen päätösvallassa olevan henkilöstön palvelukseen ottaminen ja erottaminen sekä palvelussuhteen ehdoista päättäminen ottaen huomioon työlainsäädännön määräykset. Toimitusjohtajan suorassa alaisuudessa olevan henkilöstön palvelukseen ottamisesta ja erottamisesta sekä palvelussuhteen ehdoista päättää hallitus. Toimitusjohtajan varahenkilöstä päättää yhtiön hallitus.

Normaalista toiminnasta poikkeaviin ja laajakantoisiin toimiin toimitusjohtaja saa ryhtyä vain yhtiön hallituksen erikseen antaman valtuutuksen nojalla. Toimitusjohtajan on viipymättä ilmoitettava yhtiön hallituksen puheenjohtajalle hallituksen koolle kutsumista varten sellaisista asioista, joihin toimitusjohtaja ei voi ryhtyä ilman hallituksen lupaa.

Toimitusjohtajalle vahvistetaan hallituksessa vuosittain tulostavoitteet, joiden valmistelusta vastaa hallituksen puheenjohtaja.

1. Toimisuhteen alkaminen

Tämän toimitusjohtajasopimuksen mukainen toimi alkaa [*päivämäärä*] lukien. Sopimussuhde on voimassa toistaiseksi. Tämän sopimuksen mukainen palkanmaksu ja muut sopimukseen liittyvät edut alkavat siitä päivästä, kun toimitusjohtaja tosiasiallisesti ryhtyy hoitamaan tämän sopimuksen mukaisia toimitusjohtajan tehtäviä.

1. Palkkaedut

Toimitusjohtajalle maksettava kokonaispalkka kattaa rahapalkan sekä jäljempänä mainittujen luontoisetujen verotusarvot lukuun ottamatta matkapuhelinetua. Toimitusjohtajan kokonaispalkka on toimisuhteen alkaessa [*palkka*] euroa kuukaudessa. Tämän lisäksi ei makseta muita erillisiä lisiä tai korvauksia. Rahapalkka maksetaan yhtiön palkanmaksupäivänä kunkin kuukauden [*xx*]. päivänä toimitusjohtajan ilmoittamalle pankkitilille.

Hallitus päättää erikseen toimitusjohtajan mahdollisesta tulospalkkiojärjestelmästä ja muusta kertaluonteisesta palkitsemisesta. Tulospalkkio on enimmäismäärältään neljän (4) kuukauden kokonaispalkan suuruinen.

1. Luontoisedut

Luontoisetujen myöntämisessä noudatetaan yhtiön hallituksen linjauksia.

Toimitusjohtajalle myönnettävien luontoisetujen verotusarvot sisältyvät kokonaispalkkaan lukuun ottamatta matkapuhelinetua.

Toimitusjohtajalle myönnetään seuraavat luontoisedut:

1. Työaika

Toimitusjohtaja ei ole työsuhteessa yhtiöön, joten toimisuhteessa ei sovelleta työaikalakia eikä työehtosopimuksen työaikaa koskevia määräyksiä. Esimerkiksi ylityö- tai muita työaikakorvauksia ei makseta.

1. Vuosiloma

Toimitusjohtajan vuosiloma ja oikeus lomarahaan määräytyvät yhtiössä kulloinkin sovellettavan työehtosopimuksen tasoisesti.

Toimitusjohtaja on velvollinen pitämään lomansa ajankohtana, jolloin se ei kohtuuttomasti häiritse yhtiön toimintaa.

1. Sairausajan palkka

Sairausajan palkka maksetaan yhtiössä kulloinkin sovellettavan työehtosopimuksen tasoisesti.

1. Työterveyshuolto

Yhtiö järjestää toimitusjohtajalle työterveyshuollon yhtiön henkilöstöön sovellettavien periaatteiden mukaisesti.

1. Eläke-etuudet

Eläke-etuudet määräytyvät julkisten alojen eläkelain (JuEL) tasoisesti.

1. Vakuutukset

Yhtiö ottaa kustannuksellaan toimitusjohtajalle tapaturmavakuutuksen, ryhmähenkivakuutuksen ja vastuuvakuutuksen, joka kattaa toimitusjohtajan toiminnan. Lisäksi yhtiön toimitusjohtajaan sovelletaan mahdollisten muiden vakuutusten osalta yhtiön henkilöstöön sovellettavia vakuuttamisen periaatteita.

1. Matkustaminen

Toimitusjohtajalle maksetaan hänen tehtäviinsä liittyviltä matkoilta kohtuulliset matka- ja majoituskustannukset laskun mukaan yhtiössä kulloinkin sovellettavan työehtosopimuksen tasoisesti.

. Kilometrikorvauksia ei makseta, jos toimitusjohtajalle on myönnetty vapaa autoetu.

1. Edustaminen

Toimitusjohtajan edustaessa yhtiötä maksetaan tästä johtuvat kohtuulliset kustannukset kustakin edustustilaisuudesta tehtävää laskua vastaan.

1. Koulutus

Toimitusjohtajalla on oikeus osallistua hallituksen erikseen määrittelemässä laajuudessa asemaansa vastaavaan ja tehtäviensä edellyttämään koulutukseen, jonka kulut maksaa yhtiö. Toimitusjohtajan tulee etukäteen ennen koulutukseen ilmoittautumista tehdä esitys ja sopia koulutukseen osallistumisesta hallituksen puheenjohtajan kanssa.

1. Keksinnöt ja tekijänoikeudet

Toimitusjohtajan tekemiin keksintöihin sovelletaan, mitä on säädetty laissa oikeudesta työntekijän tekemiin keksintöihin. Keksinnöistä maksettavasta korvauksesta sovitaan kulloinkin erikseen.

Toimitusjohtajan toimisuhteessa laadittujen teosten taloudelliset oikeudet siirtyvät yhtiölle.

1. Sivutoimet

Toimitusjohtajan on saatava hallituksen kirjallinen suostumus mahdollisiin sivutoimiin.

1. Sopimuksen päättyminen

Molemmat sopijapuolet ovat oikeutettuja päättämään sopimuksen ilman erityistä perustetta.

Toimitusjohtajan irtisanoutuessa irtisanomisaika on kolme (3) kuukautta. Irtisanomisaika voidaan sopia edellä mainittua lyhyemmäksi.

Mikäli hallitus irtisanoo toimitusjohtajan, hänen toimisuhteensa ja tehtävänsä päättyvät välittömästi, ellei hallitus erikseen ilmoita korkeintaan kolmen kuukauden irtisanomisajan noudattamisesta työvelvoitteineen.

Mikäli hallitus on irtisanonut toimitusjohtajan sopimuksen muusta syystä kuin työsopimuslain 8 luvun 1 §:n mukaisilla purkuperusteilla, toimitusjohtajalle maksetaan toimisuhteen päättymishetkellä kuuden (6) kuukauden rahapalkkaa vastaava kertakorvaus. Mikäli toimitusjohtaja on ollut tehtävässään vähemmän kuin kuusi (6) kuukautta, kertakorvaus lasketaan kertyneiden täysien tehtävässäolokuukausien perusteella.

Sopimus päättyy ilman irtisanomista toimitusjohtajan siirtyessä eläkkeelle.

Sopimuksen lakatessa olemasta voimassa, toimitusjohtajan on palautettava yhtiölle kaikki hallussaan olevan yhtiön omaisuus sekä yhtiöltä saamansa aineisto.

1. Kilpailukielto

Toimitusjohtaja sitoutuu toimisuhteen voimassa ollessa sekä toimisuhteen päätyttyä kuuden (6) kuukauden ajan olemaan ryhtymättä suoraan tai epäsuorasti itse tai omistamiensa tai hallinnoimiensa yhtiöiden kautta taikka muutoin harjoittamaan yhtiön kanssa kilpailevaa toimintaa taikka olemaan siirtymättä sellaisen yhteisön tai säätiön palvelukseen tai muutoin käytettäväksi, jonka toiminta on tai tulisi toimitusjohtajan ko. yhteisön tai säätiön palvelukseen tai käytettäväksi siirtymisen kautta olemaan yhtiön kanssa kilpailevaa toimintaa. Kilpailukieltoaika voidaan sopia edellä mainittua lyhyemmäksi.

Mikäli toimitusjohtaja rikkoo tätä kilpailukieltoa, hän on velvollinen suorittamaan yhtiölle kustakin rikkomuksesta sopimussakkona kuuden (6) kuukauden rahapalkkaa vastaavan sopimussakon.

1. Houkuttelukielto

Toimitusjohtaja sitoutuu siihen, ettei hän toimisuhteen voimassa ollessa sekä toimisuhteen päätyttyä kuuden (6) kuukauden ajan houkuttele yhtiön palveluksessa olevia työntekijöitä oman yhtiönsä tai sellaisen yhtiön palvelukseen, missä hän päättää uuden työvoiman rekrytoinnista tai on muussa vastaavassa asemassa.

Mikäli toimitusjohtaja rikkoo tätä houkuttelukieltoa, hän on velvollinen suorittamaan yhtiölle kuuden (6) kuukauden rahapalkkaa vastaavan sopimussakon.

1. Salassapito

Toimitusjohtaja ei saa toimessa ollessaan käyttää hyödykseen tai ilmaista muille liikesalaisuuksia tai muita luottamuksellisena pidettäviä seikkoja, jotka yhtiö tai samaan konserniin kuuluvat yhteisöt tai säätiöt ovat hänelle uskoneet tai jotka hän muutoin on saanut tietoonsa.

Toimitusjohtaja on velvollinen pitämään salassa kaikki viranomaisten toiminnan julkisuudesta annetun lain nojalla salassa pidettävät tiedot, jotka hän on kaupunkikonsernissa toimiessaan saanut tietoonsa, paitsi seikkoja, jotka lainsäädännöstä johtuen on ilmaistava.

Salassapitovelvollisuus jatkuu myös sen jälkeen, kun tämä sopimus on muutoin lakannut olemasta voimassa.

Mikäli toimitusjohtaja rikkoo tätä salassapitovelvollisuutta, hän on velvollinen suorittamaan yhtiölle kustakin rikkomuksesta sopimussakkona kuuden (6) kuukauden rahapalkkaa vastaavan sopimussakon.

1. Erimielisyyksien ratkaiseminen

Tätä sopimusta tai sen päättymistä koskevat erimielisyydet on pyrittävä ratkaisemaan neuvotteluteitse. Mikäli sopijapuolet eivät pääse asiasta sovintoratkaisuun, erimielisyydet käsitellään ja ratkaistaan ensiasteen tuomioistuimena yhtiön kotipaikan käräjäoikeudessa.

1. Sopimuskappaleet

Tätä sopimusta on tehty kaksi samansisältöistä kappaletta, yksi kummallekin sopijapuolelle.

Aika ja paikka

Allekirjoitukset